تورکیه-‌ده سون گون عرضینده کروناویروس‌دان (کووید-19) 135 نفر اؤلوب.
بو باره‌ده تورکیه-‌نین ساغلیق ناظیری فخرالدین کوجا سون کروناویروس ایستاتیستیکلرینی آچیقلایارکن بیلدیریب.
ناظیر قئید ائدیب کی، سون 24 ساعاتدا 152 مین 214 شوبهه‌لی کروناویروس تستیندن کئچیب، اونلاردان 5532-نین جاوابی پوزیتیو چیخیب، 3233 خسته ایسه ساغالا‌راق ائوه بوراخیلیب. ساغالان خسته‌لر عمومی‌لیکده 370 مین 825 نفردیر. آغیر خسته سایی ایسه 4121 نفر اولوب.
تورکیه-‌ده ایندییه‌دک 440 مین 805 نفر یئنی نوع کروناویروس انفکسیونونا یولوخوب، اونلاردان 12 مین 219 نفری اؤلوب.
ناظیر اؤلوم و آغیر خسته سایی‌نین آرتماسیندان ناراحات‌لیغینی ایفاده ائدیب.
قئید ائدک کی، بو گون‌دن تورکیه-‌ده هفته سون‌لاری بوتون اها‌لییه، یاشی 65-دن یوخاری و 20 -دن آشاغی اولان‌لارا ایسه هفته بویو کوچه‌یه چیخماغا محدودیت قویولوب.
